Proiect

**BANCA NAȚIONALĂ A MOLDOVEI**

**COMITETUL EXECUTIV**

**HOTĂRÂREA nr.**

**din \_\_\_ \_\_\_\_\_\_\_\_\_\_\_\_ 2023**

**Pentru modificarea unor acte normative ale Băncii Naționale a Moldovei**

În temeiul art.5 alin. (1) lit. l), art.11 alin. (1), art.51 lit. a) și b) și art.52 din Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, precum și art. 43 alin. (10) și art.67 din Legea nr. 62/2008 privind reglementarea valutară (republicată în Monitorul Oficial al Republicii Moldova, 2016, nr.423-429, art.859), cu modificările ulterioare, Comitetul executiv al Băncii Naționale a Moldovei

**HOTĂRĂŞTE:**

1. **Instrucțiunea cu privire la modul de prezentare la Banca Națională a Moldovei de către casele de schimb valutar și hoteluri a rapoartelor în formă electronică, aprobată prin Hotărârea Consiliului de administrație al Băncii Naționale a Moldovei nr.232/2011 (Monitorul Oficial al Republicii Moldova, 2011, nr.227-232, art.2097), cu modificările ulterioare, se modifică după cum urmează:**
2. În clauza de adoptare:

textul „Legea nr.548-XIII din 21 iulie 1995 cu privire la Banca Națională a Moldovei (Monitorul Oficial al Republicii Moldova, 1995, nr.56-57, art.624), cu modificările și completările ulterioare” se substituie cu textul „Legea nr.548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare”;

textul „Legea nr.62-XVI din 21 martie 2008 privind reglementarea valutară (Monitorul Oficial al Republicii Moldova, 2008, nr.127-130, art.496), cu modificările și completările ulterioare” se substituie cu textul „Legea nr.62/2008 privind reglementarea valutară (republicată în Monitorul Oficial al Republicii Moldova, 2016, nr.423-429, art.859), cu modificările ulterioare”;

1. Punctul 2:

la litera a), cuvântul „Sistemul” se substituie cu cuvintele ”componentă a Sistemului”, iar cuvântul ”căruia” se substituie cu cuvântul ”căreia”;

litera c), după textul ”*persoană autorizată –”* se completează cu textul ”persoana fizică,”;

1. Punctul 6:

prima propoziție se completează cu cuvintele ”prin intermediul portalului WEB al BNM”;

ultima propoziție se exclude;

1. Punctul 10:

prima propoziție se completează cu textul ”*a portalului WEB al BNM în vederea prezentării de către casele de schimb valutar și hoteluri a documentelor aferente procesului de licențiere*”;

propoziția a doua se completează cu cuvintele ”conform legislației civile”;

1. Punctul 24:

la litera a), cuvintele ”pe suport hârtie într-un singur exemplar” se substituie cu cuvintele ”pe suport hârtie sau în formă electronică”, iar după cuvintele ”care se semnează” se completează cu textul ”, după caz, cu semnătura olografă sau cu semnătura electronică calificată conform Legii nr.124/2022 privind identificarea electronică și serviciile de încredere,”;

la litera c), cuvintele ”autentificat în modul stabilit” se substituie cu cuvintele ”sau în formă electronică indicat”;

litera e) va avea următorul cuprins:

”e) raportul indicat la lit. a) se păstrează de către casa de schimb valutar/hotel în modul stabilit de legislație.”;

1. La punctul 25, textul ”casa de schimb valutar/hotelul duplicatul” se substituie cu textul ”casa de schimb valutar/hotel prezentarea”;
2. La punctul 30, textul ”raportul cu o scrisoare de însoțire semnată olograf (scanată, în format PDF) sau semnată electronic (în cazul deținerii semnăturii electronice)” se substituie cu textul ”prin intermediul portalului WEB al BNM, conform Ghidului de utilizare, raportul respectiv cu o scrisoare de însoțire (semnată olograf (scanată, în format PDF) sau cu aplicarea semnăturii electronice calificate)”.
3. **Instrucțiunea privind raportarea la Banca Națională a Moldovei de către casele de schimb valutar și hoteluri, aprobată prin Hotărârea Comitetului executiv al Băncii Naționale a Moldovei nr.296/2016 (Monitorul Oficial al Republicii Moldova, 2016, nr. 388-398, art.1942), cu modificările ulterioare, înregistrată la Ministerul Justiției al Republicii Moldova cu nr. 1143 din 3 noiembrie 2016, se modifică după cum urmează:**
4. În clauza de adoptare:

textul „Legea nr.548-XIII din 21 iulie 1995” se substituie cu textul ”Legea nr.548/1995”, iar cuvintele ”și completările” se exclud;

textul ”Legea nr.62-XVI din 21 martie 2008 privind reglementarea valutară (Monitorul Oficial al Republicii Moldova, 2008, nr.127-130, art.496), cu modificările și completările ulterioare” se substituie cu textul ”Legea nr.62/2008 privind reglementarea valutară (republicată în Monitorul Oficial al Republicii Moldova, 2016, nr.423-429, art.859), cu modificările ulterioare”;

1. În textul instrucțiunii, inclusiv în anexe, cuvântul „filială”, la orice formă gramaticală se substituie cu cuvântul „sucursală”, la forma gramaticală corespunzătoare;
2. Punctul 1:

textul „Legea nr.62-XVI din 21 martie 2008” se substituie cu textul „Legea nr.62/2008”, iar cuvintele ”și completările” și textul ”(în continuare – Legea nr.62-XVI din 21.03.2008)” se exclud;

1. Se completează cu punctele 41 și 42 cu următorul cuprins:

”**41.** Rapoartele indicate la punctul 2 lit. c) și d) pot fi întocmite de către casele de schimb valutar și hoteluri pe suport hârtie sau în formă electronică.

**42.** În cazul în care casele de schimb valutar și hotelurile întocmesc rapoartele indicate la punctul 2 lit. c) și d) în formă electronică, pe acestea se aplică semnătura electronică calificată conform Legii nr.124/2022 privind identificarea electronică şi serviciile de încredere.”;

1. Punctul 5:

subpunctul 1) și subpunctul 2) litera a) vor avea următorul cuprins:

”1) primul raport pentru ziua gestionară (care reflectă cursurile de cumpărare și vânzare stabilite la începutul programului de lucru de către casa de schimb valutar, în cazul hotelului – a cursurilor de cumpărare) – cel târziu la ora 10:00 a zilei gestionare;

2) al doilea raport pentru ziua gestionară (care reflectă modificarea în decursul programului de lucru a cursurilor de cumpărare și vânzare de către casa de schimb valutar, în cazul hotelului – a cursurilor de cumpărare):

a) cel târziu la ora 16.00 a zilei gestionare – în cazul în care casa de schimb valutar sau hotelul a modificat cursurile menționate până la ora 16.00 a zilei gestionare, sau”;

1. Punctul 6:

subpunctul 1) și subpunctul 2) litera a) vor avea următorul cuprins:

”1) primul raport pentru ziua gestionară (care reflectă cursurile de cumpărare și vânzare stabilite la începutul programului de lucru de către casa de schimb valutar, în cazul hotelului – a cursurilor de cumpărare) – cel târziu la ora 10.00 a zilei gestionare;

2) al doilea raport pentru ziua gestionară (care reflectă prima modificare în decursul programului de lucru a cursurilor de cumpărare și vânzare de către casa de schimb valutar, în cazul hotelului – a cursurilor de cumpărare):

a) cel târziu la ora 16.00 a zilei gestionare – în cazul în care casa de schimb valutar sau hotelul a efectuat prima modificare a cursurilor menționate până la ora 16.00 a zilei gestionare, sau”;

subpunctul 3), după cuvântul ”gestionară” se completează cu textul ”(care reflectă a doua modificare în decursul programului de lucru a cursurilor de cumpărare și vânzare de către casa de schimb valutar, în cazul hotelului – a cursurilor de cumpărare)”;

1. La punctul 7, textul ”în decurs de 30 de minute de la ora (ora și minute) când cursurile de cumpărare și vânzare devin aplicabile, dar” se exclude”;
2. Punctul 14, după cuvintele ”în formă electronică” se completează cu cuvintele ”la Banca Națională a Moldovei”, iar după cuvintele ”pe suport hârtie” se completează cu textul ”și/sau în formă electronică”;
3. Punctul 15 se abrogă;
4. Din anexele nr. 1 și nr.2, textul ” în decurs de 30 minute de la ora (ora și minute) când cursurile valutare devin aplicabile și” se exclude.
5. **Prezenta hotărâre intră în vigoare la data de 20 iulie 2023.**

**PREŞEDINTELE**

**COMITETULUI EXECUTIV Octavian ARMAŞU**